CELEX: 22020D0385
Language: el
Date: 2020-02-24 00:00:00
Title: Απόφαση αριθ. 1/2020 της Επιτροπής των Πρέσβεων ΑΚΕ-ΕΕ της 24ης Φεβρουαρίου 2020 για τον διορισμό των μελών της εκτελεστικής επιτροπής και του διευθυντή του Τεχνικού Κέντρου Γεωργικής και Αγροτικής Συνεργασίας (ΤΚΓ) [2020/385]

9.3.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 72/26
               
            
         ΑΠΟΦΑΣΗ ΑΡΙΘ. 1/2020 ΤΗΣ ΕΠΙΤΡΟΠΗΣ ΤΩΝ ΠΡΕΣΒΕΩΝ ΑΚΕ-ΕΕ
         της 24ης Φεβρουαρίου 2020
         για τον διορισμό των μελών της εκτελεστικής επιτροπής και του διευθυντή του Τεχνικού Κέντρου Γεωργικής και Αγροτικής Συνεργασίας (ΤΚΓ) [2020/385]
         Η ΕΠΙΤΡΟΠΗ ΠΡΕΣΒΕΩΝ ΑΚΕ-ΕΕ,
         Έχοντας υπόψη τη συμφωνία εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών αυτής, αφετέρου (1), και ιδίως το άρθρο 2 παράγραφος 5 του Παραρτήματος III,
         Έχοντας υπόψη την απόφαση αριθ. 5/2013 της Επιτροπής των Πρέσβεων ΑΚΕ-ΕΕ, της 7ης Νοεμβρίου 2013, σχετικά με το καταστατικό του Τεχνικού Κέντρου Γεωργικής και Αγροτικής Συνεργασίας (ΤΚΓ) (2), και ιδίως τα άρθρα 5 παράγραφος 4 και 7 παράγραφος 1 του παραρτήματος·
         Εκτιμώντας τα ακόλουθα:
         
                     (1)
                  
                  
                     Το άρθρο 5 παράγραφος 4 του καταστατικού του ΤΚΓ προβλέπει ότι τα μέλη της εκτελεστικής επιτροπής του Τεχνικού Κέντρου Γεωργικής και Αγροτικής Συνεργασίας (ΤΚΓ) διορίζονται από την Επιτροπή των Πρέσβεων ΑΚΕ-ΕΕ σύμφωνα με τις διαδικασίες που καθορίζει η εν λόγω επιτροπή για μέγιστη περίοδο πέντε ετών, - με ενδιάμεση επανεξέταση.
                  
               
                     (2)
                  
                  
                     Το άρθρο 7 παράγραφος 1 του καταστατικού του ΤΚΓ προβλέπει ότι ο διευθυντής του Τεχνικού Κέντρου Γεωργικής και Αγροτικής Συνεργασίας (ΤΚΓ) διορίζεται από την Επιτροπή των Πρέσβεων ΑΚΕ-ΕΕ κατόπιν πρότασης της εκτελεστικής επιτροπής για μέγιστη περίοδο πέντε ετών.
                  
               
                     (3)
                  
                  
                     Σύμφωνα με το άρθρο 95 παράγραφος 1 της συμφωνίας εταιρικής σχέσης ΑΚΕ-ΕΕ, η συμφωνία θα λήξει στις 29 Φεβρουαρίου 2020.
                  
               
                     (4)
                  
                  
                     Σύμφωνα με την απόφαση αριθ. 5/2018 της Επιτροπής των Πρέσβεων ΑΚΕ-ΕΕ, της 17ης Δεκεμβρίου 2018, για τον διορισμό μελών της εκτελεστικής επιτροπής του Τεχνικού Κέντρου Γεωργικής και Αγροτικής Συνεργασίας (ΤΚΓ) (3), η θητεία των μελών της εκτελεστικής επιτροπής λήγει στις 29 Φεβρουαρίου 2020.
                  
               
                     (5)
                  
                  
                     Σύμφωνα με την απόφαση αριθ. 3/2014 της Επιτροπής των Πρέσβεων ΑΚΕ-ΕΕ, της 23ης Οκτωβρίου 2014, σχετικά με την ανανέωση του διορισμού του διευθυντή του Τεχνικού Κέντρου Γεωργικής και Αγροτικής Συνεργασίας (ΤΚΓ) (4), η θητεία του διευθυντή λήγει στις 29 Φεβρουαρίου 2020.
                  
               
                     (6)
                  
                  
                     Σύμφωνα με την απόφαση αριθ. 3/2019 της Επιτροπής των Πρέσβεων ΑΚΕ-ΕΕ, της 17ης Δεκεμβρίου 2019, για τη θέσπιση μεταβατικών μέτρων βάσει του άρθρου 95 παράγραφος 4 της συμφωνίας εταιρικής σχέσης ΑΚΕ-ΕΕ (5), η εφαρμογή των διατάξεων της συμφωνίας εταιρικής σχέσης ΑΚΕ-ΕΕ παρατείνεται έως τις 31 Δεκεμβρίου 2020 ή έως την έναρξη ισχύος της νέας συμφωνίας ή έως την προσωρινή εφαρμογή μεταξύ της Ένωσης και των κρατών ΑΚΕ της νέας συμφωνίας, ανάλογα με το ποια θα επέλθει νωρίτερα. Ως εκ τούτου, τα μέλη της εκτελεστικής επιτροπής του ΤΚΓ θα πρέπει να διοριστούν εκ νέου και θα πρέπει να διοριστεί νέος διευθυντής του ΤΚΓ έως τις 31 Δεκεμβρίου 2020.
                  
               
                     (7)
                  
                  
                     Στις 10 Ιανουαρίου 2020, η εκτελεστική επιτροπή υπέβαλε σύσταση και, στη συνέχεια, στις 6 Φεβρουαρίου 2020, προέβη σε δήλωση σχετικά με τον διορισμό διευθυντή του ΤΚΓ για την περίοδο από την 1η Μαρτίου έως τις 31 Δεκεμβρίου 2020,
                  
               ΑΠΟΦΑΣΙΖΕΙ:
         
            Άρθρο 1
            Με την επιφύλαξη μεταγενέστερων αποφάσεων που θα πρέπει ενδεχομένως να λάβει η Επιτροπή των Πρέσβεων ΑΚΕ-ΕΕ στο πλαίσιο των αρμοδιοτήτων της, τα ακόλουθα πρόσωπα διορίζονται εκ νέου μέλη της εκτελεστικής επιτροπής του ΤΚΓ έως τις 31 Δεκεμβρίου 2020:
            
                        —
                     
                     
                        καθ. Augusto Manuel CORREIA,
                     
                  
                        —
                     
                     
                        κ. David HUNTER,
                     
                  
                        —
                     
                     
                        κα Helena JOHANSSON,
                     
                  
                        —
                     
                     
                        κ. Abel KPAWILINA-NAMKOISSE,
                     
                  
                        —
                     
                     
                        δρ. Boitshoko NTSHABELE και
                     
                  
                        —
                     
                     
                        κα Frederike PRAASTERINK.
                     
                  
         
            Άρθρο 2
            Με την επιφύλαξη μεταγενέστερων αποφάσεων που θα πρέπει ενδεχομένως να λάβει η Επιτροπή των Πρέσβεων ΑΚΕ-ΕΕ στο πλαίσιο των αρμοδιοτήτων της, το ακόλουθο πρόσωπο διορίζονται διευθυντής του ΤΚΓ με ισχύ από την 1η Μαρτίου 2020 έως τις 31 Δεκεμβρίου 2020:
            
                        —
                     
                     
                        δρ. Ibrahim Dominic KHADAR.
                     
                  
         
            Άρθρο 3
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Βρυξέλλες, 24 Φεβρουαρίου 2020.
            
               
                  Για την Επιτροπή Πρέσβεων ΑΚΕ-ΕΕ
               
               
                  Η Πρόεδρος
               
               Irena ANDRASSY
            
         
         
            (1)  ΕΕ L 317 της 15.12.2000, σ. 3.
         
            (2)  ΕΕ L 309 της 19.11.2013, σ. 50.
         
            (3)  ΕΕ L 8 της 10.1.2019, σ. 36.
         
            (4)  ΕΕ L 332 της 19.11.2014, σ. 49.
         
            (5)  ΕΕ L 1 της 3.1.2020, σ. 3.